b'\n_START_ARTICLE_\nMallos de Riglos\n_START_SECTION_\nDescripci\xc3\xb3\n_START_PARAGRAPH_\nEls Mallos de Riglos s\'estenen a la vora de la localitat de Riglos, al terme municipal de Las Pe\xc3\xb1as de Riglos, comarca de la Foia d\'Osca. _NEWLINE_Es tracta d\'un conjunt de cingles i penyals rocallosos. Aquests darrers tenen formes molt caracter\xc3\xadstiques i originals que els hi han valgut noms especials. La llegenda local diu que els va crear una bruixa gegantina._NEWLINE_Els Mallos de Riglos s\xc3\xb3n una zona molt popular per als practicants de l\'excursionisme, l\'escalada i, sobre tot el cingle anomenat "la Visera", per al parapent, o el salt base. Un dels alpinistes m\xc3\xa9s destacats en l\'obertura de noves vies d\'escalada als Mallos de Riglos ha estat Ursicinio Abajo Mart\xc3\xadnez.'